|  |  |
| --- | --- |
| **JUDEȚUL VÂLCEA** | **…** |
| **Consiliul Județean Vâlcea** |  |
| Nr. / . .2018 | Nr. / . .2018 |

**CONTRACT DE SERVICII  
de verificare a documentației tehnico-economice de specialiști verificatori de proiecte atestați, în cadrul proiectului „Creșterea eficienței energetice a clădirii Complexului de servicii comunitare - Râmnicu Vâlcea”**

1. **Părțile contractante**

În temeiul prevederilor art. 7 alin. (5) din Legea privind achizițiile publice nr. 98/ 2016, cu modificările și completările ulterioare, s-a încheiat prezentul contract de servicii, între

**Județul Vâlcea**, prin **Consiliul Județean Vâlcea**, cu sediul în municipiul Râmnicu Vâlcea, str. General Praporgescu nr. 1, cod poștal 240595, telefon 0250.732.901, fax 0250.735.617, e-mail: [consiliu@cjvalcea.ro](mailto:consiliu@cjvalcea.ro), cod fiscal 2540929, conturile nr. RO12 TREZ 24A6 8505 0580 101X și RO28 TREZ 24A6 8505 0580 102X, deschise la Trezoreria Municipiului Râmnicu Vâlcea, reprezentat prin Constantin Rădulescu - Președinte și Vasilica Mazilu - Director general, în calitate de **achizitor**, pe de o parte, și

**…**, cu sediul în …, str. …, nr. …, bl. …, sc. …, ap. …, județul …, cod poștal …, telefon …, fax …, număr de înmatriculare …, cod fiscal …, cont … deschis la Trezoreria …, reprezentată prin … - …, în calitate de **prestator**, pe de altă parte.

1. **Definiții**

În prezentul contract următorii termeni vor fi interpretați astfel:

* 1. **achizitor și prestator** - părțile contractante, așa cum sunt acestea definite în prezentul contract;
  2. **contract** - prezentul contract și anexele sale;
  3. **forță majoră** - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaiele, revoluțiile, incendiile, inundațiile sau orice alte catastrofe naturale, restricțiile apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
  4. **prețul contractului** - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
  5. **proiect** - proiectul „Creșterea eficienței energetice a clădirii Complexului de servicii comunitare - Râmnicu Vâlcea”, cod SMIS 2014+ 117840, cofinanțat prin Programul Operațional Regional 2014-2020;
  6. **servicii** - serviciile a căror prestare face obiectul contractului;
  7. **zi** - zi calendaristică; **an** - 365 de zile.

1. **Interpretare**
2. În prezentul contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.
3. Termenul „zi” ori „zile” sau orice referire la zile reprezintă zile calendaristice dacă nu se specifică în mod diferit.
4. Clauzele și expresiile vor fi interpretate prin raportare la întregul contract.
5. **Obiectul contractului**
6. Prestatorul se obligă să presteze servicii de verificare tehnică de calitate a Proiectului Tehnic (P.T.) pentru obiectivul de investiții „Creșterea eficienței energetice a clădirii Complexului de servicii comunitare - Râmnicu Vâlcea”, în conformitate cu prevederile Anexelor nr. 1 și 2.
7. În scopul prestării serviciilor, prestatorul va realiza:
8. verificarea proiectului pentru autorizarea executării lucrărilor (P.A.C. inclusiv pentru panouri temporare/ plăci permanente, conform Manualului de Identitate Vizuală al POR + P.O.E.);
9. verificarea Proiectului Tehnic de execuție (inclusiv a detaliilor de execuție - D.E.);
10. verificarea scenariului de securitate Ia incendiu;
11. întocmirea referatelor privind verificarea de calitate a Proiectului Tehnic (P.T.), în conformitate cu legislația privind calitatea în construcții;
12. verificarea tehnică de calitate, când situația o impune, a dispozițiilor de șantier emise de către proiectant/ asistența tehnică din partea proiectantului, pentru soluționarea neconformităților și/ sau a neconcordanțelor constatate în proiect și a defectelor apărute în faza de execuție, pe tot parcursul execuției lucrărilor, până Ia recepția Ia terminarea lucrărilor.
13. **Prețul contractului**
14. Prețul convenit pentru îndeplinirea contractului, plătibil prestatorului de către achizitor, eșalonat, pe toată durata contractului, este în sumă de **… lei** fără TVA (... lei inclusiv TVA). Prestatorul este/ nu este plătitor de TVA.
15. Plata serviciilor se va efectua pe bază de proces-verbal de recepție, după prestarea serviciilor prevăzute la clauza 4.2., după cum urmează:
16. 70% din prețul contractului, după recepția următoarelor documentații tehnice verificate:
17. proiectul pentru autorizarea executării lucrărilor (P.A.C. - inclusiv pentru panouri temporare/ plăci permanente, conform Manualului de Identitate Vizuala al POR + P.O.E.) și scenariul de securitate Ia incendiu;
18. proiectul tehnic de execuție (inclusiv detaliile de execuție - D.E.).
19. 30% din valoare după recepția Ia terminarea lucrărilor.
20. **Durata contractului**
21. Contractul va fi în vigoare de Ia data semnării lui de către ultima parte, până Ia aprobarea cererii finale de rambursare de către Autoritatea de Management pentru Programul Operațional Regional 2014-2020 (AM POR).
22. Perioada totală de prestare a serviciilor este de 17 luni de Ia data transmiterii de către achizitor a ordinului de începere, cu posibilitatea de prelungire prin act adițional.
23. Termenele de prestare a serviciilor sunt prevăzute la pct. 11 din Anexa nr. 1 - Caietul de Sarcini.
24. Perioada totală de prestare poate fi modificată, prin act adițional, în funcție de modificările contractului de finanțare a proiectului, precum și în funcție de durata contractului de lucrări.
25. Achizitorul poate revizui prin notificare, termenele de elaborare/ predare, prevăzute în Anexa nr. 1 - Caietul de sarcini, în funcție de eventualele modificări ale contractului de finanțare a proiectului.
26. Prestatorul va fi înștiințat în timp util asupra devansării sau amânării termenelor de elaborare/ predare.
27. **Documentele contractului**

Documentele contractului sunt:

1. Caietul de sarcini înregistrat la Consiliul Județean Vâlcea cu nr. 6.170/ 8.05.2018 - Anexa nr. 1;
2. oferta prestatorului, înregistrată la Consiliul Județean Vâlcea cu nr. …/ ….….2018 - Anexa nr. 2;
3. acordurile de subcontractare, dacă este cazul - Anexa nr. 3.
4. **Obligațiile achizitorului**

Achizitorul se obligă:

1. să plătească eșalonat prețul către prestator în termen de 30 zile de la data constatării prestării serviciilor, în condițiile clauzei 5.2. din prezentul contract și cu respectarea prevederilor Legii nr. 72/ 2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante;
2. să pună la dispoziția prestatorului orice fișiere, facilități și/ sau informații pe care acesta le consideră necesare îndeplinirii contractului.
3. **Obligațiile prestatorului**

Prestatorul se obligă:

1. să execute serviciile cu profesionalismul și promptitudinea cuvenite angajamentului asumat, conform cerințelor Anexei nr. 1, la standardele și/ sau performanțele prezentate în Anexa nr. 2;
2. să presteze serviciile în conformitate cu termenele de prestare convenite. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toata durata prezentului contract;
3. să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă, cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract;
4. să fie răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului;
5. să asigure disponibilitatea informațiilor și a documentelor referitoare la proiect cu ocazia misiunilor de control desfășurate de Autoritatea de Management/ Organismul Intermediar sau de alte structuri cu competențe în controlul și recuperarea debitelor aferente fondurilor europene și/ sau fondurilor publice naționale aferente acestora, după caz;
6. să monitorizeze situația personală a angajaților, a asociaților, a acționarilor și/ sau a subcontractanților în vederea prevenirii apariției oricăror situații de conflict de interese sau de incompatibilitate, așa cum acestea sunt definite de lege. În cazul identificării unei asemenea situații, prestatorul este obligat să notifice de îndată achizitorul;
7. să achite achizitorului contravaloarea corecțiilor/ reducerilor precum și orice alte daune care rezultă din aplicarea acestora, în cazul în care reprezentantul prestatorului nu notifică achizitorul cu privire la apariția oricărei situații prevăzute la lit. f), iar aceasta duce la aplicarea de sancțiuni achizitorului de către organismele abilitate de lege;
8. să despăgubească achizitorul împotriva oricăror reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile, utilajele și programele folosite pentru sau în legătură cu serviciile achiziționate;
9. să despăgubească achizitorul împotriva oricăror daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea cerințelor achizitorului.
10. **Sancțiunile pentru neîndeplinirea culpabilă a obligațiilor**
11. În cazul în care, din vina sa exclusivă, prestatorul nu își îndeplinește în termenul convenit obligațiile asumate, începând cu ziua următoare, achizitorul are dreptul de a deduce din valoarea neexecutată a serviciilor, pentru fiecare zi de întârziere, dobânda legală penalizatoare prevăzută la art. 3 alin. (21) din O.G. nr. 13/ 2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.
12. În cazul în care achizitorul nu își onorează obligațiile de plată în termen de 30 de zile de la expirarea perioadei convenite, prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 3 alin. (21) din O.G. nr. 13/ 2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.
13. Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a rezilia contractul în mod unilateral, în termen de 10 zile de la data notificării prealabile scrise și de a pretinde plata de daune-interese în condițiile prevederilor art. 1.535-1.536 din Codul Civil, republicat, cu modificările și completările ulterioare.
14. Prestatorul este obligat la plata oricărui prejudiciu creat achizitorului ca urmare a refuzului prestatorului, în mod nejustificat, de a prezenta și a modifica/ revizui livrabilele prevăzute la clauza 4.2., potrivit instrucțiunilor și recomandărilor emise de Organismul Intermediar și/ sau Autoritatea de Management al Programului Operațional Regional 2014-2020 pe perioada în care produce efecte juridice prezentul contract.
15. Achizitorul își rezervă dreptul de a renunța unilateral oricând la contract, printr-o notificare scrisă adresată prestatorului, fără nicio compensație:
    1. în condițiile art. 222 alin. (2) și (3) din Legea privind achizițiile publice nr. 98/ 2016, cu modificările și completările ulterioare și/ sau
    2. dacă împotriva prestatorului s-a declanșat procedura insolvenței, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
16. Dacă achizitorul reziliază contractul, acesta va fi îndreptățit să recupereze de la prestator, fără a renunța la celelalte reparații la care este îndreptățit în baza acestuia, orice pierdere sau prejudiciu suferit până la un nivel egal cu valoarea contractului.
17. **Subcontractanții** (dacă este cazul)
18. Prestatorul are obligația de a încheia Acorduri de subcontractare cu subcontractanții desemnați, în aceleași condiții în care el a semnat prezentul contract cu achizitorul.
19. Subcontractanții sunt pe deplin răspunzători față de prestator pentru modul în care își îndeplinesc părțile din contract.
20. Prestatorul are dreptul de a implica noi subcontractanți, pe durata executării contractului, cu condiția ca nominalizarea acestora să nu reprezinte o modificare substanțială a contractului de achiziție publică, în condițiile art. 221 din Legea privind achizițiile publice nr. 98/ 2016, cu modificările și completările ulterioare.
21. Schimbarea unui subcontractant va fi notificată achizitorului și nu va determina schimbarea prețului contractului.
22. Subcontractanții își vor exprima la momentul încheierii contractului sau la momentul introducerii acestora în prezentul contract, după caz, opțiunea de a fi plătiți direct de către achizitor, în condițiile legii.
23. **Verificările**

Achizitorul are dreptul de a verifica modul de prestare a serviciilor pentru a stabili conformitatea lor cu prevederile prezentului contract, ale contractului de finanțare și ale legislației în vigoare, pe bază de notă de constatare a îndeplinirii obligațiilor contractuale.

1. **Dreptul de proprietate intelectuală**

În mod implicit, prin prezentul contract, prestatorul cedează integral achizitorului dreptul de autor asupra tuturor rezultatelor executării contractului (machete, documente, fișiere etc.).

1. **Începerea, finalizarea, întârzierile și sistarea**
2. Prestatorul are obligația de a începe executarea contractului în timpul cel mai scurt posibil de la data intrării lui în vigoare a acestuia.
3. În cazul în care prestatorul suferă întârzieri și/ sau suportă costuri suplimentare, datorate în exclusivitate achizitorului, părțile vor stabili de comun acord:
4. prelungirea perioadei de prestare a serviciilor și
5. totalul cheltuielilor aferente, dacă este cazul, care se vor adăuga la prețul contractului.
6. În cazul în care:
7. orice motive de întârziere, ce nu se datorează prestatorului sau
8. alte circumstanțe neobișnuite, susceptibile de a surveni altfel decât prin încălcarea contractului de către prestator

îndreptățesc prestatorul să solicite prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor încheia un act adițional.

1. Cu excepția cazului în care achizitorul este de acord cu o prelungire a termenului de execuție, orice întârziere în îndeplinirea contractului dă dreptul achizitorului de a solicita prestatorului penalități și  
    daune-interese.

1. **Ajustarea prețului contractului**
2. Pentru serviciile prestate, prețul datorat de achizitor prestatorului este cel declarat în Anexa nr. 2 la contract.
3. Prețul contractului este ferm, pentru serviciile contractate nu se ajustează.
4. **Amendamentele**
5. Părțile au dreptul, pe durata îndeplinirii contractului, de a conveni modificarea clauzelor contractului, prin act adițional.
6. Orice modificare legislativă sau a prevederilor contractului de finanțare a proiectului, care este aplicabilă/ vizează prezentul contract, se va aplica în mod corespunzător.
7. Orice obligație impusă achizitorului prin contractul de finanțare a proiectului, care nu se respectă din vina exclusivă a prestatorului și care duce la crearea unui prejudiciu, se va răsfrânge asupra prestatorului, acesta rămânând direct răspunzător de consecințe.
8. **Forța majoră**
9. Forța majoră este constatată de o autoritate competentă.
10. Forța majoră exonerează părțile de îndeplinirea obligațiilor asumate prin prezentul contract, pe toată perioada în care aceasta acționează.
11. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
12. Partea care invocă forța majoră are obligația de a notifica celeilalte părți, imediat și în mod complet, producerea acesteia și de a lua orice măsuri care îi stau la dispoziție în vederea limitării consecințelor.
13. Dacă forța majoră acționează sau se estimează că va acționa o perioadă mai mare de 5 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.
14. **Soluționarea litigiilor**
15. Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
16. Dacă după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală prestatorul poate formula o plângere prealabilă, conform prevederilor art. 7 alin. (1) din Legea contenciosului administrativ nr. 554/ 2004, cu modificările și completările ulterioare, în situația în care se consideră vătămat într-un drept ori interes legitim al său de către achizitor.
17. Dacă în termen de 15 de zile de la data începerii tratativelor, neînțelegerile/ disputele/ divergențele nu încetează, achizitorul se poate adresa instanțelor judecătorești competente de la sediul acestuia.
18. Dacă în termen de 30 de zile de la data înregistrării plângerii prealabile, neînțelegerile/ disputele/ divergențele nu încetează, prestatorul se poate adresa instanțelor judecătorești competente de la sediul achizitorului.
19. **Comunicările**
20. Orice comunicare între părți, referitoare la îndeplinirea prezentului contract, trebuie să fie transmisă în scris (poștă, fax și   
    e-mail).
21. Orice document scris trebuie înregistrat atât în momentul transmiterii, cât și în momentul primirii.
22. În situații deosebite, comunicările între părți se pot face și prin telefon, cu condiția confirmării în scris a primirii comunicării.
23. **Limba și legea aplicabile contractul****ui**
24. Limba care guvernează contractul este limba română.
25. Contractul va fi interpretat conform legilor din România.

Părțile au înțeles să încheie prezentul contract în trei exemplare, din care 2 exemplare pentru achizitor și 1 pentru prestator.

|  |  |
| --- | --- |
| **ACHIZITOR,** | **PRESTATOR,** |
| **JUDEȚUL VÂLCEA,** | **…,** |
| **CONSILIUL JUDEŢEAN VÂLCEA,** |  |
| **PREŞEDINTE,** | **…,** |
| **Constantin Rădulescu** | **…** |
|  |  |
|  |  |
| **SECRETAR AL JUDEŢULUI,** |  |
| **Daniela Calianu** |  |
|  |  |
|  |  |
| **DIRECTOR GENERAL,** |  |
| **Vasilica Mazilu** |  |
|  |  |
|  |  |
| **DIRECTOR GENERAL,** |  |
| **Carmen Alexandrescu** |  |
|  |  |
|  |  |
| **VIZAT,** |  |
| **Control Financiar Preventiv,** |  |
| **Constantin Rizea** |  |
|  |  |
|  |  |
| **AVIZAT,** |  |
| **Șef Serviciu Juridic, Contencios, Coordonare,** |  |
| **Emilia Dima** |  |

|  |  |  |  |  |
| --- | --- | --- | --- | --- |
| Întocmit, | Funcția, | Semnătura | Verificat,  Manager de proiect, | Data |
| Aurelian Chiriță | consilier |  |  | 9.05.2018 |